Проект!

**НАРЕДБА ЗА ИЗМЕНЕНИЕ НА НАРЕДБАТА ЗА ОПРЕДЕЛЯНЕТО И АДМИНИСТРИРАНЕТО НА МЕСТНИТЕ ТАКСИ, ЦЕНИ НА УСЛУГИ И ПРАВА НА ТЕРИТОРИЯТА НА ОБЩИНА ГАБРОВО**

**§1**. Създава се нова алинея 8 на чл. 20 със следния текст:

(8) При желание от страна на търговци, същите могат да заявят разрешение за разполагане на маси и столове за сервиране пред заведения за хранене и развлечения за целия силен/активен туристически сезон (01.04 – 30.09), като ползва 30 % намаление съответната месечна такса при следните условия:

1. Заявлението се подава не по-късно от 15.03 на съответната година;

2. Разрешението се издава при условие, че е платена сумата за срока на разрешителното с процентното намаление и получено не по-късно от 31.03 на съответната година.

3. Ако такса не е платена и разрешението получено преди 01.04 същото се издава като месечно по общия ред и без правото на намаление по настоящата алинея.

4. Полученото разрешение по настоящия ред не лишава лицата по време на ползването му да заявяват допълнителни площи, по общия ред, при наличие на правна и фактическа възможност за това

**§2.** В Приложение № 1 Такси за ползване на пазари, тържища, панаири, тротоари, площади, улични платна и терени с друго ПРЕДНАЗНАЧЕНИЕ, текста „Забележка: Лица с трайни увреждания над 50 %, практикуващи търговска дейност, заплащат 50% от размерите на таксата по раздел II.“ Се изменя както следва:

„Забележка: Физически лица и ЕТ с трайни увреждания над 50 %, практикуващи търговска дейност, заплащат 50% от размерите на таксата по раздел II, точка 1.1. и точка 1.2.

**§3.** В Приложение № 5 ЦЕНИ НА НЕУРЕДЕНИ СЪС ЗАКОН УСЛУГИ И ПРАВА, ОКАЗВАНИ ИЛИ ПРЕДОСТАВЯНИ ОТ ОБЩИНА ГАБРОВО НА ФИЗИЧЕСКИ И ЮРИДИЧЕСКИ ЛИЦА, РАЗДЕЛ IV „ЦЕНИ НА ДРУГИ УСЛУГИ И ПРАВА“ част VII. Общински училища и детски заведения се изменя точка 3 както следва:

|  |  |  |
| --- | --- | --- |
| 3 | Ползване на помещения /класни стаи, кабинети, спортни салони и др./ за дейности, от лицензирани спортни клубове, извършващи организирани педагогически услуги и/или спортно-тренировъчна дейност | 50 % от стойността по предходните точки |

**Преходни и заключителни разпоредби**

**§4.** За календарната 2019 година заявленията по чл. 8 се подават в срок до 2 седмици от влизане в сила на настоящата наредба, като Разрешението се издава в 7-дневен срок с валидност до 30.09.2019 година, за което се заплаща такса пропорционално на срока, за който е издадена.

§5. Настоящата наредба е приета с Решение ............................ на Общински съвет – Габрово и влиза в сила на ........................2019 година.